text: Lo fils del rei encalce per fadie;
   Mais as seus fu e tornas e gaudie
   E sans conjat coms lo rei non desfie.
   E sunt III cent tuit en une parie;
   Cent n'i remainent qui cuident far bauzie 
   A don Ponçon, viscomte de Tubie,
   Ki ac al Lans tor e sale e lestie 
   E par las rues par tot erbergerie,
   E n'i ac home de lui casas non sie.
   Cel los retenc e sa moillers negie,
   E donet lor son aveir sans faillie;
   Destrers lor done e palefreis d'U[n]grie,
   Aur e argent e altre manantie;
   Trestote l'os es par el esbaldie.
   El coms Maurins vers por[t]d' Eissent embrie, 
   L'autre conpaigne encontre e[n] mi sa vie, 
   Non n'i ac un que non bais e non rie,
   A obs Falcon los ferme e los plaidie.
   Bertran apele qui l'escae lor devie 
   K'el trais la nuit de l'ost ab l'esclarzie.
   Aisin lo raube lor a Bertrans partie.
   Grant aveir done e pramet e afie,
   Fai los jurar sorbre sant Jeremie 
   En dreit Falcon tostens mas seignorie,
   E ab son oes se de lui de faillie.
   Lo Far lor passe lo ponteners Garsie;
   Dessos lo Lans en la prade florie 
   Sont ajostat ab altre conpaignie.
   Tote la gens es encontre els issie,
   Eis li Enfrun qui sont plan de felnie;
   Ben sont vint mile dont la vais es garnie. 
   El coms d'aveir e d'amor les convie.
   Assas ac Falsc a cui face fulie 
   De cavaillers, e sans mot de mentie 
   Ben sont III mile de fort conpaigne ardie ; 
   E cascuns d'els ac sa broigne vestie,
   Son elm laçat e s'enseigne fremie.
   Tant par se fient en lor cavaillerie 
   K'il ne redoltent c'on rien los desconfie; 
   Proc virant l'ost entros qu'a merques die.
  